google/wiki40b huggingface dataset:
Pax Romana

Pax Romana (latin for «romersk fred»)  var en betegnelse for en periode (27 f.Kr. – 180 e.Kr.) med relativ fred og minimal ekspansjon under Romerriket. Betegnelsen kommer av at det romerske styret og dets lovsystem pasifiserte regimer, ofte med makt, som tidligere led under stridigheter mellom rivaliserende ledere. Roma bedrev kriger også i denne perioden, stort sett mot germanske stammer og Persia. Det var en relativt rolig periode der romerne verken led under borgerkriger, som de gjorde i senrepublikken, eller seriøse invasjoner, som de gjorde under den andre punerkrig to århundrer tidligere.
Perioden er regnet å ha vart fra 27 f.Kr., da Augustus erklærte slutten på de store romerske borgerkrigene av det første århundre f.Kr., og fram til 180 e.Kr., da keiser Marcus Aurelius døde, eller til dødsåret til hans sønn Commodus i 192, det vil si før begynnelsen på krisen i det tredje århundret. I løpet av denne tiden nådde Romerriket sin topp i arealutbredelse og dens befolkning økte med rundt 70 millioner mennesker. Ettersom freden ble etablert av Augustus, er den tidvis kalt for Pax Augusta.
Lengste skihopp i USA

Dette er en oversikt over utviklingen av rekorder for lengste stående skihopp gjort i USA. Rekorder som også er anerkjent som verdensrekord er markert med WR.
Landets største hoppbakke er Copper Peak i Ironwood i Michigan. Alle lengderekorder for menn siden 1970 er satt der.
Åsgårdstrand Sjømannsforening

Åsgårdstrands sjømannsforening er en av landets yngste sjømannsforeninger. Den ble stiftet i så sent som i 1945, på tross av at Åsgårdstrand blir beskrevet som en gammel sjøfartsby.
Foreningen har siden 1949 avholdt sine møter i huset i Havnegaten, som de senere kjøpte da kommunen ønsket å selge eiendommen (9. mars 1960). Husets drift og vedlikehold er nå en av foreningens hovedoppgaver.
Foreningen har et tak på 90 medlemmer.De har eget Damelag med 40 medlemmer som bidrar med økonomisk hjelp til husets vedlikehold, og støtter opp om Redningsselskapet og institusjoner i nærmiljøet og kommunen.
Poecilopyrodes

Utseende

En middelsstor (ca. 30-35 millimeter), bred, brunlig trebukk. Antennene er tynne bortsett fra det innerste leddet, betydelig lengre enn kroppen hos hannen. Antenner og bein er brune. Hodet er firkantet, minst så langt som bredt, med en bred, grunn V-formet midtfure i pannen. Fasettøynene er ganske små og sitter langt framme på hodet. Kjevene er ikke forstørrede. Pronotum er sekskantet med en skarp pigg midt på sidekanten. Pronotum har et par gule lengdestriper for fortsetter forover på hodet like til fasettøynene, og sidefeltene er gule. Scutellum er nokså stort, bredt trekantet, den fremre delen med gul bestøvning. Dekkvingene er avsmalnede bakover, "skuldrene" står ut som en spiss tann. De er rødbrune, hver med tre avlange, gule flekker som til sammen danner et stjernemønster.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er utbredt i Bolivia og Brasil.
Bryting under Asialekene 1994

Bryting under Asialekene 1994. Bryting var en av sportene under de tolvte Asialekene som ble arrangert i Hiroshima i Japan. Det var ellevte gangen som bryting var med på programmet i Asialekene. Brytekonkurransene ble avviklet i perioden 4. til 10. oktober 1994. Det ble konkurrert i ti vektklasser i både fristil og gresk-romersk stil, kun for menn. Sør-Korea ble beste nasjon med ni gullmedaljer foran Iran med seks.
Flekkskogmåler

Utseende

En middelsstor (vingespenn 26 – 35 mm), slank, brokete farget måler. Den kan kjennes fra lignende arter på den hvite flekken ved forvingens bakkant. Forvingen er gråbrun ved roten. Ytterst i det gråbrune feltet, ved bakkanten, er det en rund, hvit flekk. I midten av vingen er det et bredt tverrbånd som ikke er tydelig avgrenset ved innerkanten, ytterkanten er avrundet, dobbelt utbuktet. Tverrbåndet er skittenhvitt bortsett fra det ytre fremre hjørnet, som er gråbrunt. Utenfor det brede tverrbåndet er det et olivengult og et smalt, hvitt tverrbånd, ytterkanten er mørk. Bakvingen er silkeaktig lysgrå. Larven er naken, lang og tynn, ensfarget grønn.

Levevis

Arten lever i barskog og på heier. Larvene kan finnes på blåbær, blokkebær, finnmarkspors, markjordbær og molte. De voksne målerne flyr i juni – juli.

Utbredelse

Arten er nordlig og er kjent fra Skandinavia, Finland, Baltikum, Nord-Russland og det nordligste Asia. I Norge er den funnet nord til Sør-Trøndelag.
Embetsverk

Sverige og Finland

Embetsverkene hadde sitt opphav i de kollegier som oppsto i Sverige fra Gustav Vasas tid og fremover, særlig i og med vedtakelsen av regjeringsformen av 1634, og fikk sin moderne form gjennom departementalreformen av 1840. I gjeldende svenske forfatninger forekommer betegnelsen embetsverk nå bare i kapittel 40 § 8 i rättegångsbalken. Betegnelsen anvendes imidlertid stadig i finsk lovspråk og kan også forekomme i dagligtale og iblant i pressen. Det kan bemerkes at oppdelelsen av statlige forvaltningsorganer i sentrale, regionale og lokale organer e blitt mindre relevant gjennom de forandringer som er foretatt i forvaltningsstrukturen på 1990- og 2000-tallet.
Leif Isaksen

Karriere - og Stomperud

Isaksen jobbet som illustratør hos Norsk Ukeblad fra 1950-årene. Han tegnet bl.a. flere av bladets forsider i denne perioden.
I 1973 bestemte den daværende forfatteren bak tegneserien 91 Stomperud, Odvar Strand, at han ville trekke seg tilbake. Stomperud var et fast og populært innslag i Norsk Ukeblad, i tillegg til årlige julehefter. Strand hadde skrevet serien siden 1951. Isaksen tok dermed over som forfatter for serien, og fra og med året etter - i 1974 - tegnet han også serien selv, da tegneren Odd Jørgensen pensjonerte seg.
Følgelig ble Stomperud ført videre av Isaksen alene. Fra slutten av 1990-tallet sluttet han å levere nye sider til Norsk Ukeblad - bladet trykket i stedet repriser av serien fra da av - men han fortsatte å produsere det årlige juleheftet helt fram til 2005. Stomperud-serien ble da overtatt av serietegneren Håkon Aasnes.
Isaksen fortsatte til en viss grad den tegnestilen Stomperud-tegnerne hadde hatt siden 1930-tallet. Det er for eksempel ikke snakkebobler i serien, men dialogen og teksten ligger som en billedtekst under rutene. Isaksens stil var ellers preget av tydelige figurer og detaljer, jevntykke pennestreker, rolige fargeflater og sparsom skyggelegging i stiliserte brukstegninger. Han brukte ofte signaturen «isak-».
Leif Isaksen bodde og arbeidet i Bølerskogen i Oslo.
Maple Story

Spillverden

MapleStory inneholder en stor verden med mange kontinenter. Man kan vandre fra ett kontinent gratis med skip, senere også med fly mot en sum mesos.

Victoria Island

Øya har fem byer, med hver sin by for "Explorer" klassen, hvor de kan oppgrdee sitt Yrke (Job Advancement). Henesys (Bowman), Perion (Warrior), Ellina (Magician), Kerning City (Thief) og Nautilus (Pirate). Inneholder monstre og oppdrag for nivå 1-65.

Orbis

Hovedstasjonen i Maple World, nærmest alle kontinenter kan nås fra Orbis.

El Nath/Aquaroad

El Nath kan nås ved å gå ned Orbis Tower. He gjøres også tredje yrkesoppgradering (Job Advancement) for "Explorer" klassene, samt noen andre klasser. Aquaroad kan nås ved å gå til bunnen av Orbis Tower, og er mapleverdenens eneste undervannsby.

Ludus Lake

Ludibrium (også forkortet til "Ludi") er en lego-lignende verden som man kan dra til med tog/båt fra Orbis, herfra kan man nå steder som Path of Time, Omage Sector, Korean Folk Town og Ellin Forest (fortid).

Ossyria

Fastlandsdelen som består av Mu Lung, Ariant og Leafre. Sistnevnte gjøres fjerde yrkesoppgradering.

Cygnus Knights

Alle Cygnus Knights utenom Mihile kan kun nå nivå 120. Du starter som Noblesse og kan fra nivå 10 velge en av Cygnus Knight klassene, unntaket er Mihile som opprettes for seg selv. Ved nivå 120 kan du lage en Ultimate Adventurer (UA) som er en Explorer, og vil få spesielle ferdigheter fra Cygnus.
Cygnus Knights er en gruppe i Maple World som trenes opp av Empress Cygnus for å kjempe mot den svarte trollmannen (The Black Mage).

Resistance

Etter at en gruppe kjent som de svarte vingene (Black Wings) tok over byen Edelstein, ble det dannet en motstandsgruppe som kjemper for å ta byen tilbake. Din karakter starter som en "Citizen", og kan ette rnivå 10 velge mellom å bli Battle Mage, Wild Hunter eller Mechanic. Andre Resistance klasser opprettes for seg selv.

Hero

Gir eg mulighet til å spille som de fem heltene i MapleStory, som forseglet den svarte trollmannen for mange hundre år siden. Hver klasse har sin egen oppretting med sin egen bakgrunnshistorie, samt relevante oppdrag til dette.

Nova

Drageklanen fra en Nova verdenen trues av den onde Magnus. To klasser finnes så langt i denne gruppen.

Patcher

En oppdatering av MapleStory kalles en Patch. Det har vært mange større oppdateringer av MapleStory, siden Big Bang oppdateringen i 2010. Flere oppdateringer har kommet senere, men inneholder i hovedsak nye klasser samt nye områder for disse, samt ferdighetsendringer for hvert yrke.
New age-musikk

New age-musikk er en musikksjanger som er relatert til new age-bevegelsen. Musikken er ofte fredfull, rolig og med myke uttrykk. Ofte er den instrumentell, det vil si uten sang. New Age musikk er regnet for å være god å høre på ved hvile og meditasjon.
En av de første som startet med new age-musikk var Stephen Halpern. Hans musikk ble brukt til meditasjon. Hann fikk ikke gitt ut musikken på vanlige plateselskap så musikken ble gitt ut på eget selskap og ble solgt i new age-butikker.
Østerdal Billag

Østerdal Billag A/S var et transportselskap som ble etablert i 1973 som en fusjon av virksomheten til 23 konsesjonsinnehavere for rutetrafikk, drosje og leievogner i Nord-Østerdal. Hovedkontoret ble lagt til Alvdal, seinere flyttet til Tynset. Fra 1. januar 2011 opphørte selskapet og virksomheten ble overtatt av nye datterselskaper under Gauldal Billag Holding, se under historikk.

Virksomhet

Selskapets primære ruteområde strekte seg fra Ulsberg og Røros i nord, til Elverum i sør, men unntatt Engerdal og Trysil. Selskapet drev betydelig godstrafikk, spesielt langtransport i regi av DB Schenker (tidl. Linjegods) men hadde også lokal godstrafikk.
Selskapet utviklet på 1970-tallet betydelig turbusskjøring under merkenavnet FERIEBUSSEN. Dette var et av de mest kjente navn innen turvirksomhet med buss innen- og utenlands til det ble avviklet sist på 1990-tallet. Dette skjedde i forbindelse med salg av Østerdal Billag til nye eiere.

Historikk

Flere av selskapets 23 opprinnelige eiere har historie innen rutebiltrafikk tilbake til tiden rundt 1. verdenskrig. Det var imidlertid disse enhetene igjen som gikk inn i Østerdal Billag fra 1973. I () er det oppgitt antall vognenheter (kjøretøyer, tilhengere) de hadde i 1970:
Alvdal-Folldal-Hjerkinn-Atna Bilruter A/S, Alvdal (29)

Bakken, Annar, Brydalen (1)

Berget, Sigurd og Steinar, Lomnessjøen (2)

Hokstad, Ola Eirik, Tylldalen (2)

Hokstad, Olav A., Tylldalen (2)

Holøyen, Oskar, Tolga (3)

Hylen, Per, Kvikne (5)

Jacobsen, Aksel, Yset (4)

Kvisten, Eivind, Tynset (3)

Lillestu, Per S., Unset (5)

Nytrøen, Petter, Tolga (3)
Os kommunale Bilruter, Os (16)

Stor-Elvdal Bilruter, A/S, Koppang (5)

Tronslien, Jarle og Finn, Alvdal (5)
I alt 92 vognenheter.
Rutebilstatistikken fra 1978 illustrerer omfanget av selskapets virksomhet i tidlig fase: Antall helårs ansatte 110, 75 personbusser, 45 lastebiler og 22 tilhengere.

Sluttfasen

En prosess med eierskifte begynte sist på 1990-tallet. Østerdal Billag var eid av Gauldal Billag fra 2002. I 2011 ble Gauldal Billag og Østerdal Billag fusjonert til Gauldal-Østerdal Buss. Dette selskapet har Trønderbilene som dominerende eier, som igjen er datterselskap av Torghatten ASA. Fra. 1. januar 2011 var Østerdal Billags virsomheter overtatt av Gauldal-Østerdal Buss AS for persontransport, Tamnes Transport AS for godstransport og GB Transportservice AS for verksteddrift. Hovedkontoret ble flyttet til Røros, men det ble beholdt et avdelingskontor på Tynset.
Drikkevareavgift

Drikkevareavgift (produktavgift på alkoholfrie drikkevarer) er en særavgift til statskassen.
Avgiften på alkoholfrie drikkevarer omfatter drikkevarer som er tilsatt sukker eller søtstoff. Det innebærer at brus, lettbrus, fruktnektar, saft, enkelte melkeprodukter mv. avgiftslegges dersom de er tilsatt sukker eller søtstoff. Drikkevarer som naturlig inneholder sukker, f.eks. presset fruktjuice, avgiftslegges ikke. Sirup tilsatt sukker eller søtstoff til ervervsmessig framstilling av alkoholfrie drikkevarer i dispensere mv., omfattes også av avgiften. Melkeprodukter som kun er tilsatt en mindre mengde sukker (til og med 15 gram sukker per liter) og varer i pulverform er fritatt for avgiften.
Avgiftsplikten omfatter også alkoholholdige drikkevarer med alkoholstyrke til og med 0,7 volumprosent alkohol. Drikkevarer som f.eks. alkoholfritt øl, avgiftslegges derfor kun dersom de er tilsatt sukker eller kunstig søtstoff. I all hovedsak produseres alkoholfritt øl uten at sukker eller søtstoff tilsettes.
Drikkevareavgiften innbragte i 2010 henhold til revidert nasjonalbudsjett for 2011 ca. 1,78 mrd. kroner.
Golden Boot Awards

The Golden Boot Awards var en anerkjennelse som ble tildelt skuespillere, skuespillerinner og teknisik personale, (fotografer, regissører o.l.) som har ytt betyningsfulle bidrag til produksjon av Westernfilmer og TV-oppsetninger. Prisen var sponset Motion Picture & Television Fund Penger til prisen ble skaffet tilveie ved en bankett, og brukt til å finansiere ulike tjenester innen underholdningsindustrien.
Skuespiller Pat Buttram fikk ideen til Golden Boot Award, den ble tildelt første gang i 1983. Det synes som om prisen opphørte i 2007.

Kilder

Liste over tildelinger: The Golden Boot Awards at B-Westerns.com
Sparklehorse

Innspillingshistorie

Sparklehorse sitt første album, Vivadixiesubmarinetransmissionplot (1995), ble kun en beskjeden suksess på studentradio. Under en turne med Radiohead i Europa i 1996, tok Linkous overdose på et hotell i London. I over fjorten timer satt han bevisstløs med beina under seg. Frigjørelsen av potassiumet som da hadde bygd seg opp førte til at hjertet hans stoppet i flere minutter etter at han ble løftet opp. Etterfølgende operasjoner førte til tapet på begge beina og gjorde at han måtte sitte i rullestol i seks måneder.
Good Morning Spider (1998) ble spilt inn etter ulykken. Til tross for at Linkous har sagt at mesteparten av materialet ble skrevet før ulykken, har kritikere spekulert i hvorvidt det var Linkous sin nær døden opplevelse som førte til albumets rolige tone. En sang som kom ut av det er «St. Mary», som er dedikert til sykepleierne ved sykehuset med samme navn.
I 2001 ga bandet ut cd-en It's a Wonderful Life, som blant annet inkluderer sanger med Tom Waits, PJ Harvey, Nina Persson og Dave Fridmann. I motsetning til Vivadixiesubmarinetransmissionplot og Good Morning Spider som i all hovedsak ble spilt inn i studioet hjemme hos Linkous, ble opptakene til It's a Wonderful Life hovedsakelig gjort av David Fridmann etter plateselskapets ønske.
25. september 2006 gav Sparklehorse ut sitt fjerde album Dreamt for Light Years in the Belly of a Mountain. Der samarbeidet de blant annet med DJ Danger Mouse, Christian Fennesz, og Steven Drozd.  Albumet inkluderte også «Don't Take My Sunshine Away» (tidligere kun utgitt på radio) og en nyversjon av «Shade And Honey». Den hadde Linkous i utgangspunktet skrevet for å bli sunget av skuespiller Alessandro Nivola i filmen Laurel Canyon (2002). I tillegg inneholdt platen en praktisk talt uendret versjon av «Morning Hollow», bonus-sporet fra It's a Wonderful Life.
Mark Linkous begikk selvmord 6. mars 2010.

Musikkstiler

Joe Tangari beskriver Lunkous sine sanger som «Trassigt surrealistiske...med alle slags referanser til smilende kvinner, orgel musikk, fugler og astronomiske objekter...Faktisk er noen av tekstene så surrealistiske at det er vanskelig å se for seg at de kan være metaforer for noe som helst.» . Referansene er ofte tatt fra litteratur eller fra et stort utvalg av rockemusikkalske kilder.
Eurocopter Tiger

Historie og utvikling

I 1984 søkte myndighetene i Frankrike og Tyskland etter et avansert multirolle helikopter. Prosjektet til Aerospatiale og MBB ble valgt som den foretrukne kandidat. Programmet ble kansellert i 1986, men gjenopptatt i 1987. Eurocopter fikk i 1989 en kontrakt på bygging av 5 prototyper.
Svømming under EM i svømmesport 2016 – 100 meter butterfly menn

Semifinaler

Semifinalene ble avholdt den 20. mai fra kl.18.25 lokal tid.
Hougoumont

Château d'Hougoumont (opprinnelig Goumont) er en stor herregård ved bunnen av en landskapskløft nær Nivelles-veien i Braine-l'Alleud, nær Waterloo i Belgia. På åsen bakenfor stod britiske og allierte styrker postert, med blikket mot Napoleons hær, i slaget ved Waterloo den 18. juni 1815. 
Hougoumont, som vokste frem etter at Johanitterordenen hadde ervervet landområdet her i 1474, var en herregård, delvis med murer rundt. Etter slaget satte forfallet inn. Husene fikk i lang tid stå forsømt, men de ble restaurert forut for 200-årsminnet for slaget i 2015.

Hogoumonts betydning under slaget

De begynnende kamphandlinger i slaget fant sted her; var fra fransk side ment som avledningsmanøver. Herregården ble  angrepet av de franske 1. legere, og forsvart av 1000 tyskere i britisk tjeneste, og av 200 britiske Guards. Men som kampene utviklet seg ble stadig større franske styrker trukket inn. Dette var en del av slagfeltet som Napoleon hadde direkte utsyn mot, og gjennom hele ettermiddagen sendte han styrker dit. Hertugen av Wellington la også stor vekt på posisjonene her. Slik kan man si at avledningslagfeltet utviklet seg til en hovedarena for kampene og bragte den opprinnelige franske slagplan i ubalanse. Slik sett fikk kampene en vesentlig betydning.
EN 14214

EN 14214 er en internasjonal standard som beskriver minimumskravene for biodiesel.
Biodiesel er et drivstoff som er sammenlignbart med petrodiesel. Til forskjell fra ordinær diesel fremstilles imidlertid biodiesel fra fornybare ressurser som rapsolje, soyaolje, jatrofaolje, brukt matolje eller andre brukbare ressurser. Ren biodiesel (kjent som B100) består av metylester fettsyrer fra glyserol-isomerer fra C14 og opp til C24.
Den europeiske standard ble godkjent av CEN (den europeiske standardiseringkomité) den 14. februar 2003. Dato for ikrafttredelse varierer fra land til land (f. eks. Finland 8. mars 2004).
Standarden er stort sett basert på DIN 51606. ASTM (opprinnelig kjent som the American Society for Testing and Materials) og EN bruker begge veldig like metoder for GC-baserte analyser.
Innblandingsvarianter av biodiesel får navnet "B" fulgt av et tall. B99 betyr 99% ren biodiesel og 1% petrodiesel. B20 er 20% fornybar biodiesel og 80% petrodiesel. Giftigheten hos det aktuelle brennstoffet øker når andelen biodiesel reduseres.
Perhaps Interior Heart Politeness

Perhaps Interior Heart Politeness er et musikkalbum av Magnus Moriarty. Platen ble utgitt november 2008 av Metronomicon Audio. Det fikk høyeste terningkast i Dagbladet.
John Spencer (skuespiller)

Bakgrunn

John var eneste sønn av John og Mildred Speshock (henholdsvis lastebilsjåfør, og husmor og tidvis servitør). Han vokste opp nær Paterson i New Jersey, men dro hjemmefra i en alder av 16 for å gå på Professional Children's School for å virkeliggjøre drømmen om å bli skuespiller.

Skuespiller

Mens han gikk der tok han oppdrag som «katalogmodell», noe som førte til at han i 1963 fikk rollen som Henry Anderson, en fast rollefigur i TV-serien The Patty Duke Show. Etter det gikk han på Fairleigh Dickerson University, og senere New York University, men sluttet for å gjenoppta skuespiller-karrieren. Han arbeidet hovedsakelig innen teater før han i 1983 tok steget inn i filmverdenen med en liten rolle i WarGames. Han hadde også gjesteopptredener i TV-serier som Ellen («The Ellen DeGeneres Show»), Rosie O'Donnel Show, Saturday Night Live, Lois & Clark og Miami Vice.
John Spencer var en selverkjent alkoholiker, men forble edru etter at han hadde gått i terapi. Han sluttet å røyke i 1999, noe som han beskrev som «helvete på jord». Begge disse livsopplevelsene ble siden skrevet inn i manuset til Presidenten for rollefiguren «Leo McGarry».
I 2002 mottok han en Emmy for beste mannlige birolle i en drama-serie for hans tolkning av «Leo McGarry» i Presidenten. Han var også nominert i 2000, 2001, 2003 og 2004, i tillegg til at han var nominert til en Golden Globe for rollen som «Leo McGarry». I sin takketale for prisen i 2002 sa han blant annet at «en skuespiller er bare så god som dialogene i manuset tillater. I Presidenten får vi tildelt gull!»
Spencer døde av hjerteinfarkt på et sykehus i Los Angeles 16. desember 2005, fire dager før han fylt 59 år. I Spencers private begravelse sang hans collega fra Presidenten, Kristin Chenoweth, «For Good» fra Broadway-musikalen Wicked. Spencer ble gravlagt i Laurel Grove Memorial Park i hjembyen Totowa i New Jersey. Da han døde hadde Spencer filmet to av de fem Presidenten-episodene som var i post-produksjon: «Running Mates» og «The Cold». 
Hans død ble senere skrevet inn i den siste sesongen av serien da hans figur Leo McGarry døde av et hjerteinfarkt på valgnatten. Ved et sammentreff led Spencers figur en livstruende hjerteinfarkt bare over et år tidligere i den sjette sesongen i episoden «The Birnam Wood». Hans navn forble i åpningssekvensen av den siste sesongen av serien.
Egenverdi (finans)

Egenverdi er et økonomisk uttrykk for verdien av en opsjon. Egenverdien til en opsjon er den positive differansen mellom prisen på den underliggende aksjen og utøvelsesprisen på opsjonen.

Norge

Fra 1. januar 2005 ble det i Norge krav om at «aksjeverdibasert betaling skal regnskapsføres til virkelig verdi på transaksjonstidspunktet», mens de tidligere var vurdert til egenverdien. I tilfeller hvor utøvelsesdatoen er frem i tid kan en forventet egenverdi diskonteres for å beregne opsjonens fundamentalverdi.
Anini-y

Anini-y (Bayan ng Anini-y) er en kommune i Filippinene. Kommunen ligger på øya Panay og tilhører provinsen Antique. Folkemengden var på 21 201 innbyggere i 2015.
Mike Rounds

Familie og yrkesliv

Mike Rounds er det eldste av elleve barn av Don Rounds og Joyce (født Reinartz), som er katolikker av tysk, belgisk, svensk og engelsk avstamning. Han er oppkalt etter onkelen Marion Rounds, som ble drept i stillehavskrigen under den andre verdenskrig. Mike Rounds vokste opp i delstatshovedstaden Pierre, der flere i Rounds-familien har vært i offentlig tjeneste. Faren har vært i staben for elektrifisering av landsbygden, direktør for trafikksikkerhet og direktør i delstatens oljeråd. Broren Tim Rounds er medlem av Sør-Dakotas lovgivende forsamling. Mike Rounds er gift og har barn.
Rounds har en collegeutdannelse i statsvitenskap fra South Dakota State University i Brookings. Han har sin yrkesbakgrunn fra næringslivet. Han er partner og administrerende direktør i forsikrings- og eiendomsselskapet Fischer Rounds & Associates, som han har vært med på å etablere og utvikle.

Politisk arbeid

Rounds var valgt til Sør-Dakotas delstatssenat 1991–2001 for delstatens 24. distrikt, som omfattet fylkene Hughes, Lyman, Stanley og Sully i og rundt Pierre. Delstatens valglovgivning av 1994 forhindret ham i å søke gjenvalg i 2000. Han ble innpisker for det republikanske mindretallet i 1993 og leder for det republikanske flertallet i 1995.
I 2002 stilte Rounds i det republikanske primærvalget foran guvernørvalget, der han fremmet et positivt ladet budskap, i motsetning til sine to mer kjente motkandidater, og vant en overraskende seier med 44,3 % av stemmene. Rounds ble valgt til guvernør med 56,8 % av stemmene i 2002 og 61,7 % i 2006. Blant hans initiativer som guvernør var investeringene i en rekke forsknings- og høyere utdannelsesinstitusjoner.
Etter at den sittende senatoren Tim Johnson varslet i 2012 at han ikke søkte renominasjon, lanserte Rounds sitt kandidatur. Han ble nominert av republikanerne med 55,5 % av stemmene og valgt til senator med 50,4 % i 2014, i konkurranse mot demokraten Rick Weiland og den partiløse, tidligere senatoren Larry Pressler.